BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/23-02/02
URBROJ: 2103-12-04/1-23-3

Z  A  P  I  S  N  I  K
sa 12. sjednice Upravnog vijeća Češkog dječjeg vrtića Končanica, održane dana 05. rujna 2023. godine u prostorijama Područne osnovne škole u Končanici, Končanica 341, s početkom u 15:30 sati.
Nazočni članovi: Marija Kubišta, Mira Čukelj, Tihana Paclik i Nikolina Santo.
Odsutni članovi: Maja Janda Starčević-opravdano.
Ostali nazočni: Gordana Tomašek – ravnateljica Češkog dječjeg vrtića Končanica i Oto Janda – službenik Općine Končanica i ujedno zapisničar.
Jednoglasno je usvojen slijedeći
D N E V N I  R E D:
1.  Usvajanje zapisnika sa 11. sjednice Upravnog vijeća,
2. Razmatranje te usvajanje Polugodišnjeg izvještaja o izvršenju Financijskog plana Češkog dječjeg vrtića Končanica za 2023. godinu,
3. Razmatranje te donošenje Odluke o upisu djece u vrtić u pedagoškoj godini 2023./2024.,
4. Razno.

Ad 1.) Usvajanje Zapisnika sa 11. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 11. sjednice Upravnog vijeća održane dana 30. ožujka 2023. godine, te su jednoglasno donijeli slijedeći
ZAKLJUČAK: Usvaja se Zapisnik sa 11. sjednice Upravnog vijeća održane dana 30. ožujka 2023. godine.

Ad 2.) Razmatranje te usvajanje Polugodišnjeg izvještaja o izvršenju Financijskog plana Češkog dječjeg vrtića Končanica za 2023. godinu
Ovu točku pojasnila je predsjednica Upravnog vijeća. Prijedlog polugodišnjeg izvještaja o izvršenju Financijskog plana Češkog dječjeg vrtića Končanica dobili su svi članovi zajedno sa sazivom. Ukupni prihodi planirani su s 77.506,81 eura a izvršeni su sa 47.744,79 eura ili sa 61,60% u odnosu na plan. Ukupni rashodi planirani su u iznosu od 77.506.81 eura a izvršeni su sa 33.501,58 eura ili sa 43,22% u odnosu na plan. Nakon toga dano je kraće pojašnjene oko prihodovnih i rashodovnih stavki financijskog plana. 
Članica Mira Čukelj upitala je za stavku „intelektualne i osobne usluge“, na što se to odnosi.
Predsjednica je kazala kako će na idućoj sjednici dobiti obrazloženje ove stavke.
Nakon kraće rasprave, sukladno članku 45. Statuta, članovi Upravnog vijeća jednoglasno su usvojili;
Polugodišnji izvještaj o izvršenju Financijskog plana Češkog dječjeg vrtića Končanica za 2023. godinu.

Ad 3.) Razmatranje te donošenje Odluke o upisu djece u pedagošku 2023./2024. godinu u Češkom dječjem vrtiću Končanica
Ovu točku pojasnila je ravnateljica. Prijedlog Odluke dobili su svi članovi zajedno sa sazivom. Upis djece otvoren je tokom čitave pedagoške godine. Trenutno je upisano 21 dijete te se očekuje još upis jednog djeteta a isto tako rezervirano je mjesto za dijete koje je trenutno bolesno i nalazi se na oporavku.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Odluku o upisu djece u pedagošku 2023./2024. godinu u Češkom dječjem vrtiću Končanica.

Ad 4.) Razno
Pod ovom točkom ravnateljica je upoznala nazočne sa problemom predškole. Naime u navedeni program trebalo bi pohađati petero djece od kojih dvoje nisu tu a ostalo dvoje su tu dok je jedan sa područja Grada Daruvara. S obzirom na ovakav mali broj djece, remečenje normalnog redovnog rada a i nedovoljnog kadra, zaključeno je da se navedeni uključe u redoviti program uz plaćanje o čemu će se donijeti posebni zaključak. Nadalje ravnateljica je predložila da ovo tijelo da prijedlog za povećanje iznosa participacije odnosno učešća roditelja u redovnom programu. Zaključeno je kako će se predložiti osnivaču povećanje cijene participacije roditelja u iznosu od 70,00 eura za prvo dijete te 50,00 eura za drugo dijete, dok treće i svako daljnje dijete iz iste obitelji ne naplaćuje se paticipacija.
Članica Mira Čukelj kazala je kako je bila nezadovoljna kada su se usklađivali koeficijenti za obračun plaće čistačice i kuharice, da je trebalo ići sa usklađenjem i za odgojiteljice. Smatra da imaju manje plaće nego u drugim okolnim vrtićima.
Ravnateljica je kazala kako navedeno nije u skladu od onog momenta kada je bila prijetnja da se vrtić zatvori. Predlaže da se pokrene postupak usklađenja koeficijenata i osnovice, sukladno zakonskim odredbama, sa čim su se svi članovi složili. 
Kako rasprave po ovoj točki više nije bilo, predsjednica se zahvalila svima na konstruktivnom radu i zaključila rad ove sjednice Upravnog vijeća u 16:25 sati.

               Zapisnik sastavio:                                                    	Predsjednica Upravnog vijeća:
                    Oto Janda, v.r.                                                                      	Marija Kubišta, v.r.

















































BJELOVARSKO-BILOGORSKA ŽUPANIJA 
OPĆINA  KONČANICA 
ČEŠKI  DJEČJI  VRTIĆ KONČANICA 
KONČANICA  341 

KLASA: 400-04/23-01/01
URBROJ: 2103-12-04/1-23-1
Končanica, 05. rujan 2023. 

                 Na temelju članka 45. stavka Statuta Češkog dječjeg  vrtića Končanica, Upravno vijeće Češkog dječjeg vrtića Končanica na svojoj 12. sjednici, održanoj 05. 09. 2023. godine, donijelo je 

O  D  L  U  K  U
o usvajanju Polugodišnjeg izvještaja o izvršenju Financijskog plana 
Češkog dječjeg vrtića Končanica za 2023. godinu


                                                                         Članak 1. 
               Ovom Odlukom usvaja se Polugodišnji financijski izvještaj o izvršenju Financijskog plana Češkog dječjeg vrtića Končanica za 2023. godinu.

                                                                        Članak 2.
	Polugodišnji izvještaj o izvršenju Financijskog plana Češkog dječjeg vrtića Končanica za 2023. godinu sa obrazloženjem objavit će se na službenim stranicama Općine Končanica www.koncanica.hr.

                                                                        Članak 3.
	Ova Odluka stupa na snagu danom donošenja i objavit će se na oglasnoj ploči Češkog dječjeg vrtića Končanica i na internet stranici Općine Končanica.


							   PREDSJEDNICA UPRAVNOG VIJEĆA
							ČEŠKOG DJEČJEG VRTIĆA KONČANICA
									Marija Kubišta, v.r.






Ova Odluka objavljena je na oglasnoj ploči Češkog dječjeg vrtića Končanica dana 05. rujna 2023. godine.
									RAVNATELJICA:
									Gordana Tomašek, v.r.











BJELOVARSKO-BILOGORSKA ŽUPANIJA 
                OPĆINA  KONČANICA 
       ČEŠKI  DJEČJI  VRTIĆ KONČANICA 
                   UPRAVNO VIJEĆE

KLASA: 601-02/23-02/02
URBROJ: 2103-12-04/1-23-1
Končanica, 05. rujan 2023.

	Na temelju članka 35. Zakona o predškolskom odgoju i naobrazbi („Narodne novine“, broj 10/97,  107/07 i 94/13) i članka 16. Statuta Češkog dječjeg vrtića Končanica, Upravno vijeće Češkog dječjeg vrtića Končanica na svojoj 12. sjednici, održanoj 05. rujna 2023. godine, donosi

O  D  L  U  K  U
o upisu djece u pedagošku 2023./2024. godinu u 
Češkom dječjem vrtiću Končanica

I.
	Ovom Odlukom propisuju se uvjeti upisa u Vrtić, prednost kod upisa, rokovi upisa, nadoknadu za usluge Vrtića kao i ostali podaci važni za upis djece i pružanje usluga.

II.
	U Vrtić se mogu upisati sva djeca predškolske dobi od 3 godine života do polaska u školu.
	Kod upisa roditelj/skrbnik popunjavaju prijavnicu, upisnicu, podatke o djetetu, zdravstveni karton za dijete te su dužni priložiti i slijedeću dokumentaciju o djetetu;
· rodni list za dijete,
· potvrdu o obavljenom sistematskom pregledu prije upisa u vrtić.
	Sa roditeljem/skrbnikom sklapa se ugovor.
 
III.
	Prednost kod upisa imaju djeca-polaznici Vrtića s područja Općine Končanica.

IV.
	Rok upisa u pedagošku 2023./2024. godinu utvrđuje se za cijeli period pedagoške godine (tokom cijele pedagoške godine).

V.
	Naknada za usluge Vrtića propisana je Pravilnikom o načinu i uvjetima sudjelovanja korisnika vrtića u cijeni programa Češkog dječjeg vrtića Končanica („Službeni glasnik Općine Končanica“, broj 3/13 i 3/17) i primjenjuje se do opoziva.

VI.
	Ova Odluka stupa na snagu prvog dana od dana objave na oglasnoj ploči Češkog dječjeg vrtića Končanica a objavit će se i na internet stranici Općine Končanica www.koncanica.hr. 

						          Predsjednica Upravnog vijeća ČDV Končanica:
								        Marija Kubišta, v.r.


Ova Odluka o upisu djece u pedagoškoj 2023./2024. godini objavljena je na oglasnoj ploči Češkog dječjeg vrtića Končanica dana 05. 09. 2023. godine, i stupa na snagu 06. 09. 2023. godine.

U Končanici, 05. 09. 2023. godine

						           RAVNATELJICA ČDV KONČANICA:
Gordana Tomašek, v.r.





BJELOVARSKO-BILOGORSKA ŽUPANIJA 
                OPĆINA  KONČANICA 
       ČEŠKI  DJEČJI  VRTIĆ KONČANICA 
                   UPRAVNO VIJEĆE

KLASA: 601-02/23-02/03
URBROJ: 2103-12-04/1-23-1
Končanica, 05. rujan 2023.

	Na temelju članka 45. Statuta Češkog dječjeg vrtića Končanica, Upravno vijeće Češkog dječjeg vrtića Končanica na svojoj 12. sjednici, održanoj 05. rujna 2023. godine, donosi slijedeći

Z  A K  L  J  U  Č  A  K
o neodržavanju programa predškole za pedagošku 2023./2024. godinu

I.
	Sukladno malom broju djece, nedostatka djelatnika za rad u programu predškole kao i remećenja redovnog rada predškolske djelatnosti ove pedagoške godine 2023./2024 godine neće se provoditi program predškole kao zaseban program već će djeca biti uključena u redoviti puni ili skraćeni program, o čemu će biti obaviješteni i odlučiti sami roditelji. 

II.
	Ovaj Zaključak stupa na snagu danom donošenja i objavit će se na oglasnoj ploči Češkog dječjeg vrtića Končanica.
 
						          Predsjednica Upravnog vijeća ČDV Končanica:
								        Marija Kubišta, v.r.


Ovaj Zaključak o neodržavanju programa predškole u pedagoškoj 2023./2024. godini objavljen je na oglasnoj ploči Češkog dječjeg vrtića Končanica dana 05. 09. 2023. godine, i stupa na snagu 05. 09. 2023. godine.

U Končanici, 05. 09. 2023. godine

						           RAVNATELJICA ČDV KONČANICA:
Gordana Tomašek, v.r.
























BJELOVARSKO-BILOGORSKA ŽUPANIJA 
                OPĆINA  KONČANICA 
       ČEŠKI  DJEČJI  VRTIĆ KONČANICA 
                   UPRAVNO VIJEĆE

KLASA: 601-02/23-01/03
URBROJ: 2103-12-04/1-23-1
Končanica, 05. rujan 2023.

	Na temelju članka 45. Statuta Češkog dječjeg vrtića Končanica, Upravno vijeće Češkog dječjeg vrtića Končanica na svojoj 12. sjednici, održanoj 05. rujna 2023. godine, daje

P  R  I  J  E  D  L  O  G
povećanja učešća roditelja u participaciji troškova predškolskog odgoja
u Češkom dječjem vrtiću Končanica

I.
	Upravno vijeće Češkog dječjeg vrtića Končanica, a s obzirom na porast troškova, daje prijedlog Osnivaču o povećanju učešća roditelja u cijeni troškova vrtića u Češkom dječjem vrtiću Končanica, na način da predlaže da se poveća participacija za prvo dijete na 70,00 eura za cjelodnevni redovni program a za drugo dijete 50,00 eura za cjelodnevni redovni program.

II.
	Ovaj Prijedlog upućuje se Osnivaču na daljnju raspravu i odlučivanje.
 

						          Predsjednica Upravnog vijeća ČDV Končanica:
								        Marija Kubišta, v.r.
































BJELOVARSKO-BILOGORSKA ŽUPANIJA 
                OPĆINA  KONČANICA 
       ČEŠKI  DJEČJI  VRTIĆ KONČANICA 
                   UPRAVNO VIJEĆE

KLASA: 601-02/23-01/04
URBROJ: 2103-12-04/1-23-1
Končanica, 05. rujan 2023.

	Na temelju članka 45. Statuta Češkog dječjeg vrtića Končanica, Upravno vijeće Češkog dječjeg vrtića Končanica na svojoj 12. sjednici, održanoj 05. rujna 2023. godine, daje

P  R  I  J  E  D  L  O  G
pokretanja postupka usklađenja koeficijenata i osnovice za obračun plaća
zaposlenih u Češkom dječjem vrtiću Končanica

I.
	Upravno vijeće Češkog dječjeg vrtića Končanica pokreće prijedlog usklađenja koeficijenata i osnovice za obračun plaća zaposlenih u Češkom dječjem vrtiću Končanica.

II.
	O ovome prijedlogu obavijestit će se Osnivač.
 

						          Predsjednica Upravnog vijeća ČDV Končanica:
								        Marija Kubišta, v.r.


